b'\n_START_ARTICLE_\nPitchi asfaldij\xc3\xa4rv\n_START_PARAGRAPH_\nPitchi asfaldij\xc3\xa4rv (inglise keeles Pitch Lake) on maailma suurim asfaldij\xc3\xa4rv, mis asub Trinidadis ja Tobagos Trinidadi saare edelaosas La Brea linna l\xc3\xa4histel. J\xc3\xa4rve pindala on umbes 40 ha ja s\xc3\xbcgavus kuni 80 m._NEWLINE_Pitchi j\xc3\xa4rv on \xc3\xbcks Trinidadi saare vaatamisv\xc3\xa4\xc3\xa4rsusi, mida k\xc3\xbclastab kuni 20 000 turisti aastas. J\xc3\xa4rvest ammutatakse looduslikku asfalti, mille tootmises on Trinidad ja Tobago maailmas esirinnas. Asfaldi kaevandamisega tegeleb ettev\xc3\xb5te Lake Asphalt of Trinidad and Tobago. J\xc3\xa4rve asfaldivarude suuruseks hinnatakse 6 miljonit tonni, millest peaks praeguste kaevandusmahtude juures j\xc3\xa4tkuma veel 400 aastaks._NEWLINE_J\xc3\xa4rve avastas 1595. aastal inglise meres\xc3\xb5itja Sir Walter Raleigh, kes kasutas j\xc3\xa4rve asfalti oma laevade t\xc3\xb5rvamiseks. Teekattena kasutati sealset asfalti esimest korda 1815. aastal.'